Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Naum
Cjapitul 1
Titul
1 1 Sentence sul cont di Ninive. Libri de vision di Naum di Elcos.
Alef
La rabie dal Signôr
2a Il Signôr al è un Diu gjelôs
e une vore scjaldinôs.
Bet
3 Al ven indenant tal burlaç e te tampieste
e i nûi a son il pulvin dai siei pîts.
Ghimel
4 I cride al mâr e lu suie,
al fâs secjâ ducj i flums.
Dalet
Basan e il Carmêl si arsinissin
e dut il vert dal Liban s’inflapìs.
He
5 Lis monts a trimin denant di lui,
e lis culinis a clopin.
Vau
La tiere si dislît denant di lui,
il mont e dute la sô int.
Zain
6 Cuant che al è inrabiât, cui podaressial tignîi teste?
Cui podaressial resisti a la sô rabie infogade?
Het
La sô rabie e svampe tant che il fûc
e lis cretis si sfruçonin denant di lui.
Tet
7 Il Signôr al è bon cun chel ch’al sta fidât sun lui,
une fuartece par chel ch’al è sidiât.
Jod
Il Signôr al cognòs chel che si pare li di lui
8 e cuant che e rive la montane, ju salve.
Caf
Al fruce chel che si met cuintri di lui,
ur cor daûr ai siei nemîs ancje tal scûr.
Lamed
9b No si metaran dôs voltis cuintri i siei nemîs,
10a ma a saran fruçâts di fonde fûr.
Mem
Menacis cuintri di Ninive
9a Ce trainis inmaneaiso cuintri dal Signôr?
Lui lis fasarà lâ in strucj.
Nun
2b Il Signôr si svindiche dai siei nemîs,
s’infoghe cuintri dai siei contraris.
Samec
10b A saran svinidrîts tant che baraçs,
a saran ardûts dal dut, tant che stranc sut.
(Pe)
11a Di te al è saltât fûr chel ch’al masane
progjets di tristerie cuintri dal Signôr.
Ain
13 Cumò o fruçarai il so jôf che tu âs intor
e o crevarai lis tôs cjadenis.
Zade
14 Il Signôr al fâs sul to cont cheste sentence,
11b om che tu masanis tristeriis:
Qof
14b O jemplarai di vergogne il to tombâl,
parcè che tu sês maludît.
Sin
Il to non no lu ricuardaran mai altri
e di te no saltarà fûr plui nissune gjernazie.
Tau
Lis statuis sculpidis e fondudis a saran tiradis vie
dal templi dai tiei dius.
Notis:
- 1,1 - Il non dal profete (ch’al vûl di “il consolât”) nol è dai plui doprâts inte Bibie. Plui dificil rivâ a cjatâ fûr il so paîs, Elcos.
- 1,2 - Il teme de gjelosie e de rabie dal Signôr al è consuet intai profetis, soredut in Gjeremie.
- 1,3-6 - Chescj paragons dal burlaç, dal sut, dal taramot e dal folc a son la suage tipiche pes manifestazions dal Signôr o teofaniis (Es 19,16-18; Dt 5,21s; Ab 3,3-15 e v.i.).
- 1,12 - Nol è metût parcè che nol è culì il so puest origjinâl.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn quy_Latn fur_Latn fur_Latn fur_Latn kab_Latn fur_Latn fur_Latn fur_Latn lit_Latn fur_Latn fur_Latn est_Latn fur_Latn fur_Latn taq_Latn fur_Latn fur_Latn mri_Latn fur_Latn fur_Latn kam_Latn fur_Latn fur_Latn eus_Latn fur_Latn fur_Latn afr_Latn fur_Latn fur_Latn kab_Latn fur_Latn fur_Latn plt_Latn fur_Latn fur_Latn swh_Latn fur_Latn fur_Latn eng_Latn fur_Latn fur_Latn epo_Latn fur_Latn fur_Latn fur_Latn ast_Latn fur_Latn fur_Latn som_Latn fur_Latn fur_Latn grn_Latn fur_Latn fur_Latn cym_Latn fur_Latn fur_Latn crh_Latn fur_Latn fur_Latn som_Latn fur_Latn fur_Latn gle_Latn fur_Latn fur_Latn bug_Latn fur_Latn fur_Latn fur_Latn fur_Latn fur_Latn fur_Latn fur_Latn